Diari Oficial de la Generalitat Valenciana


Sumari del DOGV 2824, del 11-09-1996 (1996/839180)

ORDRE de 24 de maig de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en les etapes d'Educació Secundària Obligatòria i de Formació Professional de grau mitjà, a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2824

Data del DOGV
:   11-09-1996

Secció del DOGV
:   ALTRES DISPOSICIONS

Número del document
:   1996/839180


Data del document
:   24-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 24 de maig de 1996, de la Conselleria de Cultura, Educació i Ciència, per la qual es concedeix l'autorització d'obertura i funcionament en les etapes d'Educació Secundària Obligatòria i de Formació Professional de grau mitjà, a diversos centres docents privats.   
Els expedients han sigut iniciats a petició dels representants de la titularitat del centres privats que es relacionen en l'annex, els quals sol·liciten l'autorització d'obertura i funcionament en les etapes d'Educació Secundària Obligatòria i de Formació Professional de grau mitjà corresponents a la nova ordenació del sistema educatiu, així com, provisionalment i fins a la seua extinció, continuar impartint ensenyaments de FP.  
La Direcció General de Centres Docents ha declarat, mitjançant resolucions individuals per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i a allò disposat en els reials decrets específics dels cicles formatius de Formació Professional.  
Tots els expedients tenen l'informe favorable de la Unitat Tècnica de Construccions i la relació de professors i titulacions respectives o, si pertoca, el compromís d'aportar-la abans de l'inici de les activitats educatives corresponents.  
Vista la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1487/1994, d'1 de juliol (BOE de 28 de juliol); el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris; i el Reial Decret 1662/1994, de 22 de juliol, pel qual s'estableix el títol de Tècnic en Gestió Administrativa i els corresponents ensenyaments mínims (BOE de 30 de setembre de 1994).  
La disposició transitòria primera, punt 2, del Reial Decret 1004/1991, de 14 de juny, preveu la possibilitat de sol·licitar l'autorització per a impartir provisionalment els ensenyaments del sistema educatiu anterior que no s'hagueren extingit segons el calendari d'aplicació de la nova ordenació del sistema educatiu.  
Atès que tots els centres tenen concedida l'autorització per a impartir la Formació Professional de segon grau, amb la classificació d'habilitat, d'acord amb la normativa anterior a la LOGSE.  
Fent ús de les atribucions conferides per l'article 35 de la Llei de Govern Valencià,  
ORDENE:  
Primer  
Autoritzar l'obertura i funcionament, en l'etapa d'Educació Secundària Obligatòria, a cadascun dels centres que es relacionen en l'annex, amb el número d'unitats i capacitat màxima de llocs escolars que s'hi especifiquen.  
Segon  
Autoritzar l'obertura i funcionament, en l'etapa de FP de grau mitjà corresponent a la nova ordenació educativa, a cadascun dels centres que es relacionen en l'annex, per als cicles formatius i amb el número d'unitats i capacitat màxima de llocs escolars que s'hi especifiquen.  
Tercer  
Les autoritzacions referides en els punts 1 i 2 tindran efectes, progressivament, a mesura que es vagen implantant els ensenyaments autoritzats, d'acord amb el calendari vigent d'implantació de la LOGSE.  
Quart  
Autoritzar provisionalment a cadascun dels centres que es relacionen en l'annex, per a continuar impartint els ensenyaments de FP del sistema educatiu anterior, en els termes actualment autoritzats i fins a la seua extinció, d'acord amb el calendari vigent d'implantació de la LOGSE.  
Cinqué  
Modificar simultàniament l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre. Aquestes modificacions tindran efectes progressivament, respecte als nivells educatius encara no implantats, a mesura que es vagen implantant, d'acord amb el calendari vigent d'implantació de la LOGSE.  
DISPOSICIONS ADDICIONALS  
Primera  
Els centres que no hi hagen aportat la relació de professors i les titulacions respectives hauran de fer-ho davant la direcció territorial corresponent, la qual haurà d'aprovar-la, amb l'informe previ de la Inspecció Educativa, abans de l'inici de les activitats educatives corresponents.  
Segona  
Els centres hauran de complir allò disposat en l'article 6 del Reial Decret 1004/1991 (BOE de 26 de juny), i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 24 de maig de 1996  
La consellera de Cultura, Educació i Ciència,  
MARCELA MIRó PÉREZ  
ANNEX  
Centre: San Roque  
Titular: Patronat Parroquial Sant Josep  
Domicili: c/ José Grollo, 20  
Localitat: València  
Província: València  
Codi: 76750980  
Ensenyaments que s'autoritzen:   
- ESO amb 16 unitats i 426 llocs escolars.  
- Cicles formatius de Tècnic en Gestió Administrativa amb 2 unitats i 60 llocs escolars.  
Composició resultant de la resta del centre:  
- 6 unitats d'Educació Primària amb 143 llocs escolars.  
- 4 unitats de Batxillerat amb 101 llocs escolars (modalitats: Ciències de la Natura i de la Salut i Humanitats i Ciències Socials).  
Centre: Juan XXIII.  
Titular: Patronat de Promoció Humana i Social Joan XXIII.  
Domicili: c/ Isabel la Catòlica, 46.  
Localitat: Burjassot  
Província: València  
Codi: 78753930  
Ensenyaments que s'autoritzen:  
- ESO amb 20 unitats i 600 llocs escolars.  
- Cicles formatius de Tècnic en Gestió Administrativa amb 4 unitats i 120 llocs escolars.  
Composició resultant de la resta del centre:  
- 8 unitats de Batxillerat amb 280 llocs escolares (modalitats: Ciències de la Natura i de la Salut i Humanitats i Ciències Socials).  
- 12 unitats d'Educació Primària amb 300 llocs escolars.  
- 1 unitat d'Educació Preescolar amb 25 llocs escolars.  
- 1 unitat d'Educació Especial (suport a la integració).